Тым больш, ня будзем забываць, што ўсё ж ішла вайна. Гэта асобная экстрэмальная сытуацыя, і, напэўна, ў тыя часы ў ніводнай краіне мы такога жаночага лідэрства ня можам узгадаць, ад пэрыяду Другой сусьветнай вайны. Што зьмянілася на сёньняшні дзень? У Эўропе зьмянілася шмат чаго. А мы пакуль што перажываем пераходны пэрыяд, пэрыяд высьпяваньня паняцьцяў дзяржаўнасьці, палітыкі, суб’ектаў палітычнага жыцьця. І таму на сёньняшні дзень, я думаю, гэта таксама застаецца вялікай праблемай і для Беларусі. Ды і ня толькі для Беларусі. Давайце паглядзім на суседнія краіны. Для жанчыны і посьпех у палітыцы, і зацьвярджэньне сябе на нейкіх лідэрскіх дзяржаўных ролях таксама застаецца пакуль што вельмі праблематычным, калі браць, напрыклад, славянскія краіны.